Gävlen pukki

Gävlen pukki () on suuri olkipukki, joka on pystytetty joulunodottajien iloksi Slottstorgetille Gävlen kaupungissa Ruotsissa ensimmäisenä adventtisunnuntaina vuodesta 1966 alkaen. 

Maailmanmainetta Gävlelle tuonut 13 metriä korkea pukki pystytetään paikalleen ensimmäisenä adventtisunnuntaina. Sen pystyttäminen maksaa 200 000 Ruotsin kruunua. Rakentamisen maksaa osittain Gävlen kaupunki, osittain Söders Köpmän -yhdistys.

Ilkivallantekijät ovat usein polttaneet pukin. Se on historiansa aikana sytytetty palamaan tai muuten tuhottu 38 kertaa (vuoteen 2021 mennessä). Joitakin kertoja pukki on tuhottu käsivoimin ja ainakin kerran se on jyrätty autolla. Pukki on myös varastettu ja sortunut itsekseen. Palamisen estämiseksi pukki on yritetty painekyllästää, mutta se on ollut hankalaa ja pukin olkinen väri katosi, joten painekyllästys tehtiin vain kahtena vuonna. 

Vuoden 2016 olkipukki oli 13 metriä korkea ja seitsemän metriä pitkä ja painoi 3,6 tonnia. Pukki sytytettiin palamaan vain muutama tunti avajaisseremonian jälkeen.

Vuoden 2017 olkipukki välttyi tuhoamisyrityksiltä, ja se purettiin tammikuun toisena päivänä 2018.  

Aikajana
 Vuosi  Tuhoamisen tapaTuhoamisen ajankohta Muuta 1966 Poltettiin 31. joulukuuta  1967Selvisi  1968Selvisi  1969 Poltettiin 31. joulukuuta  1970 Poltettiin Kuusi tuntia rakentamisen jälkeen  1971 Hajotettiin – Gävlen kauppiasyhdistys kyllästyi pukin polttamiseen ja lopetti sen pystyttämisen. Vasan koulun luonnontieteellinen kerho otti vastuun pukin pystyttämisestä. 1972 Romahti sabotaasin seurauksena  – 1973 Pukki varastettiin  – Varas vei pukin pihalleen; tuomittiin varkaudesta kahdeksi vuodeksi vankeuteen. 1974 Poltettiin  –  1975 Romahti –  1976 Hajotettiin  – Auto törmäsi pukkiin.  1977 Poltettiin  Kuusi tuntia pukin pystytyksen jälkeen   1978 Hajotettiin  – 1979 Poltettiin  Ennen pukin valmistumista  Palaneen pukin tilalle pystytettiin uusi pukki, joka tuhoutui sabotaasin seurauksena. 1980 Poltettiin  24. joulukuuta   1981Selvisi   1982 Poltettiin  13. joulukuuta   1983 Jalat tuhottiin  –  1984 Poltettiin  12. joulukuuta   1985 Poltettiin  Tammikuussa   1986 Poltettiin  23. joulukuuta  Gävlen kauppiasyhdistys pystytti pukin ensimmäisen kerran sitten vuoden 1970. 1987 Poltettiin  Viikko ennen joulua Pukki paloi runsaasta palonestokäsittelystä huolimatta. 1988Selvisi  1989 Poltettiin  Ennen pukin valmistumista  Palaneen pukin tilalle pystytettiin uusi pukki, joka poltettiin tammikuussa.  1990Selvisi  1991 Poltettiin  24. joulukuuta   1992 Poltettiin  Kahdeksan päivää pystytyksen jälkeen  Palaneen pukin tilalle pystytettiin uusi pukki, joka poltettiin 20. joulukuuta.  1993Selvisi  1994Selvisi  1995 Poltettiin  25. joulukuuta   1996Selvisi 1997Selvisi Pukkia vaurioitettiin ilotulitteilla, mutta se selvisi. 1998 Poltettiin  11. joulukuuta   1999 Poltettiin  Muutama tunti pystytyksen jälkeen  Uusi pukki pystytettiin palaneen tilalle.  2000 Poltettiin  Joulukuun lopussa   2001 Poltettiin 23. joulukuuta Pukin sytytti palamaan 51-vuotias yhdysvaltalainen turisti, joka luuli pukin polttamisen olevan perinne. 2002Selvisi  2003 Poltettiin  11. joulukuuta   2004 Poltettiin  21. joulukuuta   2005 Poltettiin 3. joulukuuta  Pukin sytyttivät palamaan joulupukiksi ja piparkakku-ukoksi naamioituneet henkilöt. Palaneen tilalle pystytettiin uusi pukki.   2006Selvisi  2007Selvisi 2008 Poltettiin 27. joulukuuta  2009 Poltettiin 23. joulukuuta  2010Selvisi Pukin vartioinnista vastaava vartiointiliike ilmoitti, että kaksi tuntematonta miestä oli tarjonnut vartijoille lahjuksia, jotta nämä olisivat jättäneet pukin vartioinnin viideksi minuutiksi. Pukki oli tarkoitus kaapata ja lennättää helikopterilla Tukholmaan. 2011 Poltettiin 2. joulukuuta  2012 Poltettiin 12. joulukuuta  2013 Poltettiin 21. joulukuuta  2014Selvisi  2015 Poltettiin 27. joulukuuta  2016 Poltettiin 27. marraskuuta  2017Selvisi Pukin ympärille lisättiin toinen aita. Aitoja myös korotettiin. Pukkia suojeli Raumalainen palovartioryhmä  2018Selvisi  2019Selvisi  2020Selvisi 2021Poltettiin17. joulukuuta2022Selvisi2023Tuli lintujen syömäksiKesä 2023 oli ollut maanviljelyn kannalta epäedullinen, vilja oli lakoontunut, eikä satoa ollut saatu korjatuksi, vaan jyvät olivat jääneet olkiin. Naakat ja yksi sorsa alkoivat tulla ruokailemaan pukkiin, koska syötävää oli runsaasti. Lintutieteilijöiden mukaan on syytä olettaa lintujen palaavan myös tulevina vuosina niiden opittua, että pukki on täynnä syötävää.2024Selvisi2025Romahti myrskyssä27. joulukuutaOlkipukin etujalat pettivät, ja se kellahti turvalleen Hannes-myrskyssä.

Lähteet

Aiheesta muualla

 Gävlebockens öde, Visit Gävle 
Pukin historia, Mer jul i Gävle -sivusto   

Luokka:Gävlen kunta
Luokka:Joulu Ruotsissa